62019TO0188_INF
Определение на Общия съд (осми състав) от 24 октомври 2019 г. —Обединено кралство/Комисия
(Дело T‑188/19)
„Жалба за отмяна — Научни изследвания, технологично развитие и космическо пространство — Седма рамкова програма на Съюза — Одит — Неотчитане на работните часове — Разходи за персонал, които са обявени за недопустими — Решение на Комисията да приеме одитния доклад за окончателен — Недопустимост“
1.
Жалба за отмяна — Жалба, която всъщност се отнася до спор с договорен характер — Преквалифициране на жалбата — Условия — Жалбоподател, който не е поискал изрично тя да бъде преквалифицирана — Жалба, която не е подадена на основание нарушение на правилата, уреждащи договорното правоотношение
(членове 263 ДФЕС, 272 ДФЕС и 288 ДФЕС)
(вж. т. 20 и 28—30)
2.
Жалба за отмяна — Правен интерес — Необходимост от възникнал и съществуващ интерес — Преценка към момента на предявяването на иска или подаването на жалбата — Жалба, която може да донесе полза на жалбоподателя
(член 263 ДФЕС)
(вж. т. 37, 38 и 40)
3.
Жалби за отмяна — Правен интерес — Физически или юридически лица — Жалба, която може да донесе полза на жалбоподателя — Интерес, който се отнася до бъдещи несигурни събития — Изключване
(член 263 ДФЕС)
(вж. т. 39)
4.
Съдебно производство — Сезиране на Общия съд на основание арбитражна клауза — Събиране на вземания на Съюза към трети лица — Финансов регламент — Искане за възстановяване под формата на дебитно известие — Допустимост
(член 272 ДФЕС; Регламент № 1605/2002 на Съвета)
(вж. т. 49)
Предмет
Искане на основание член 272 ДФЕС да се установи, че като е приела за окончателен одитния доклад с номер 14‑BA 262‑013 относно изпълнението на споразуменията за отпускане на безвъзмездна помощ Combine, EUFAR и THOR, чийто бенефициер е Met Office — Националната служба по метеорология, която е ведомство към Министерството на икономиката, енергетиката и индустриалната стратегия в правителството на Обединеното кралство, Комисията не е тълкувала и приложила правилно договорните клаузи относно тези проекти
Диспозитив
1)
Отхвърля жалбата като недопустима.
2)
Осъжда Обединено кралство Великобритания и Северна Ирландия да понесе направените от него съдебни разноски, както и тези на Европейската комисия.